Diari Oficial de la Generalitat Valenciana


Sumari del DOGV 272, del 22-07-1985 (1985/804687)

ACORD de 10 de juny de 1985, del Consell de la Generalitat Valenciana, pel qual s'aprova definitivament la Modificació del Pla Parcial de Reforma Interior (Polígon Eixample) de Cullera.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   272

Data del DOGV
:   22-07-1985

Secció del DOGV
:   AUTORITATS I PERSONAL

Número del document
:   1985/804687


Data del document
:   10-06-1985

Organisme emissor
:   Presidència de la Generalitat

Tipus de document
:   Acord

Acord de 10 de juny de 1985, del Consell de la Generalitat Valenciana, pel qual s'aprova definitivament la Modificació del Pla Parcial de Reforma Interior (Polígon Eixample) de Cullera.  
El Consell de la Generalitat Valenciana, en sessió celebrada el dia 10 de juny de 1985, adoptà l'Acord següent:   
«Vist el projecte de Modificació del Pla Parcial de Reforma Interior (Polígon Eixample) de Cullera.   
Vist que l'Ajuntament de Cullera ha redactat el Projecte de Modificació del Pla Parcial de Reforma Interior del clos urbà de Cullera, Pla Parcial aprovat per la Comissió Provincial d'Urbanisme de València el 9 d'abril de 1968, modificació que es refereix únicament al Polígon d'Eixample, no executat de fet. S'hi preveu la modificació de la superficie destinada a espais lliures de domini i ús públic, que passarà a ser de 18.038 m2, equivalent al 17'87% de la superficie total ordenada. La reserva d'espais lliures serà superior als 21 m2 per habitatge prevists en el Reglament de Planejament. Alhora, s'hi preveu l'ampliació dels terrenys necessaris per tal de comprendre la plaça d'Andreu Viles, fixació del volum edificable màxim, nova ordenació dels blocs d'edificació, tipus obert, protecció de la marge del riu Xúquer, i nou traçat de la xarxa viària i dels serveis d'infrastructura.   
Vist que, amb data de 28 de juny de 1984, l'Ajuntament en Ple aprovà inicialment el Projecte de Modificació de referència, amb el quòrum exigit en l'article 3.2.1r de la Llei 40/1981 de 28 d'octubre.   
Vist que, sotmesa a informació pública la modificació projectada pel termini d'un mes, publicada en el Butlletí Oficial de la Provincia núm. 178 de 29 de juliol de 1983, es formularen durant l'esmentat període 26 reclamacions substancialment iguals, en les quals s'afirma que el Projecte redueix el volume d'edificació fins 2'25 m3/m2 per a poder complir amb el que preceptua l'article 75 de la Llei del Sòl, que fixa una densitat de 75 habitatges per hectàrea, però que segons estudis tècnics, amb l'esmentat volum no s'abasta densitat, prenent com a base el grandaria mitjana d'habitatges que hom construeix a la zona, per la qual cosa sol·licita que s'augmente el volum d'edificabilitat a 2'65 o 2'70 m3/m2.   
Vist que l'Ajuntament de Cullera, en sessió plenària celebrada el 27 de març de 1984 Acordà estimar les reclamacions i introduir les pertinents alteracions en el projecte de modificació del Planejament que es tramitava. Atés que l'acord esmentat introdueix un canvi substancial en els criteris i solucions del projecte inicialment aprovat, s'originà un nou tràmit d'informació pública en el qual no es presentà cap escrit de reclamació, segons certificació del Secretari de l'Ajuntament de Cullera.   
Vist que el 29 de maig de 1984, l'Ajuntament en Ple, amb el quòrum exigit per la Llei 40/1981, de 28 d'octubre, acordà aprovar provisionalment la modificació de referència.   
Vist que, amb data de 24 de juliol de 1984, la Comissió Provincial d'Urbanisme de València acordà que s'hauria de rectificar la terminologia de "sol urbanitzable programat" al terreny objecte d'aquest projecte, ja que en tant no s'aprovàs la revisió d'adaptació del Planejament, regia el Pla General aprovat en 19 de juliol de 1965.   
Vist que, el 10 de gener de 1985, el Conseller d'Obres Públiques, Urbanisme i Transports informà favorablement el Projecte de Modificació del Pla Parcial de Reforma Interior Polígon Eixample de Cullera, pel que afecta a la modificació de zona verda, ordenant la seua remissió al Consell d'Estat perquè emeta el preceptiu informe, segons que estableix l'article 50 de la vigent Llei del Sòl.   
Vist que el Consell d'Estat evaquà aquest tràmit per dictamen d'11 d'abril de 1985, en el qual s'informa favorablement el Projecte de Modificació de referència, una vegada siguen tingudes en compte les observacions que exposà, relatives al fet que la reforma del Pla Parcial haja d'adaptar-se a les exigències de la vigent Llei del Sòl, i en especial recollir les previsions sobre espais lliures, volum d'edificabilitat, cessions, etc, per tracter-se d'un Polígon que no s'ha executat, i atés que el Plan General és anterior al Pla Parcial que ara es reforma, i anterior, per tant, també a la Llei del Sòl, tot integrant una Modificació d'un Pla Parcial que té lloc en la data posterior a l'entrada en vigor del nou règim urbanístic.   
Atés que el Projecte de Modificació de referència representa una nova distribució dels espais lliures i les zones verdes que preveia el Pla Parcial, relatives concretament a la modificació de la Plaça d'Andreu Viles; zona verd i escolar ubicat entre el carrer Muñoz Degrain i el carrer Torre, espais lliures ubicats en el centre del Polígon, i, zona verd contigua amb el marge del riu Xúquer. La susdita nova ubicació i disseny dels espais lliures i de les zones verdes és la que motiva la tramitació de l'expedient a través del procediment qualificat previst en l'article 50 de la Llei del Sòl i article 162 del Reglament de Planejament Urbanístic, havent-se modificat els esmentats preceptes pel que disposa el Decret 299/1979, de 26 de gener, de transferència de competències de l'Administració de l'Estat al Consell del País Valencià, en el sentint de residenciar-se les competències atribuïdes al Consell de Ministres i al Ministre d'Obres Públiques en el Consell de la Generalitat Valenciana i el Conseller d'Agricultura, Pesca i Alimentació, respectivament.   
Atés que, en el seu conjunt, aquesta modificació dels espais lliures i les zones verdes representa un augment sensible en el seu volum, quedant ara una superfície global de 37.758 m2 que representa un 37'39% del total de la superfície de l'àmbit d'actuació, tot millorant qualitativament l'ordenació respecte del Pla Parcial, ara modificat.   
Atés que, pel que fa al règim jurídico-urbanístic atorgat als terrenys objecte de la Modificació, s'ha partit de la assimilació dels terrenys inclosos en aquest Projecte com a sol "urbanitzable programat", per considerar-se que es tracte d'un àmbit on no s'han arribat a executar les determinacions previstes en el Pla Parcial, i els terrenys dels quals es troben en l'estat actual com a terra campa o improductiva, per la qual poden considerar-se com a sol urbanitzable programat segons que estableix l'article 3r. del Decret-Llei 16/1981 de 16 d'octubre, que disposa que es considera com a sol urbanitzable els terrenys que, no sent urbans segons els rèquisits establerts en l'article anterior, ni estant inclosos en la corresponent delimitació del sòl urbà, es troben classificats com a urbans o de reserva urbana en els Plans Generals, o si convé en les Normes Subsidiàries de Planejament Municipal, encara no adaptats.   
Atés que l'esmentada reclassificació s'ha efectuat ope legís i s?ha assimilat al règim jurídic previst en l'article 84 de la Llei del Sòl, sobre la qual cosa no cap efectuar cap consideració, independentment de la inexcusable necessitat de procedir a la revissió del Pla General vigent, i a la seua adaptació a la Llei del Sòl de forma definitiva.   
Atés que les determinacions d'aquesta modificació compleixen els requisits legals previstos en el Capítol V del Títol I del Reglament de Planejament, així com els preceptes de l'Annex d'aquest, configurant-s'hi una ordenació perfectament incardinada en l'estructura global de l'esmentat Pla Parcial.   
Atés que, havent quedat acreditada la regular tramitació de l'expedient, així com l'augment d'espais lliures, procedeix l'aprovació definitiva del Projecte de Modificació de referència, que segons estableix el Reial Decret 299/1979, de 26 de gener, de transferències de competències de l'Administració de l'Estat al Consell del País Valencià en matèria d'urbanisme i en el Decret del Consell de 2 de agost de 1979, és competència del Govern Valencià.   
Atesos els preceptes legals esmentats, la Llei del Sòl, la Llei de Procediment Administratiu i altres disposicions de general i pertinent aplicació, d'acord amb el Consell d'Estat, el Govern Valencià acorda:   
Aprovar definitivament el Projecte de Modificació del Pla Parcial de Reforma Interior-Polígon Eixample de Cullera.»   
Cosa que es fa pública en compliment del que estableix l'article 138 del Reglament de Planejament Urbanístic en relació amb els articles 44 de la Llei del Sòl i el 134 de l'esmentat Reglament, tot significant que el transcrit acord esgota la via administrativa, i hom podrà interposar-hi recurs de reposició, previ al contenicioso-administratiu, davant del Consell de la Generalitat Valenciana, en el termini d'un mes, segons que disposa l'article 42 de la Llei de la Jurisdicció Contencioso -Administrativa.   
València, a 10 de juny de 1985.   
El President de la Generalitat,  
JOAN LERMA I BLASCO